Document ID: /fineweb-2-swissfilter-quality_10-filterrobots/filtered/01308.jsonl.gz/678

Sporti
Cilat kombëtare evropiane tashmë kanë siguruar Botërorin
Janë kualifikuar direkt: Gjermania, Serbia, Polonia, Anglia, Spanja, Islanda dhe Belgjika
54 shtete evropiane të ndara në nëntë grupe me nga gjashtë kombëtare kanë provuar të sigurojnë fazën finale të Kampionatit Botëror “Rusia 2018” përmes fazës së kualifikimeve.
Ekipet që kanë fituar grupet janë kualifikuar direkt në Rusi, ndërsa nëntë ekipet që përfundojnë në pozitat e dyta renditen në bazë të pikëve, por pa rezultatin ndaj ekipeve që ishin të fundit në grupet e tyre përkatëse.
Nga kjo nëntëshe, tetë skuadrat më të mira ndahen në fazën e “Play-Offit” me eliminim direkt në dy ndeshje vajtje-ardhje, ndërsa ekipi i nëntë eliminohet. Fituesit e këtyre ndeshjeve kualifikohen për Botëror.
Deri tash kanë përfunduar fazën e kualifikimeve grupet C, D, E, F, G dhe I.
Nga këto grupe janë kualifikuar direkt: Gjermania, Serbia, Polonia, Anglia, Spanja dhe Islanda.
Edhe pse pa përfunduar grupi H, Belgjika tashmë ka siguruar pikët e mjaftueshme për kualifikim direkt në Botëror.
Për t’u caktuar fituesit e grupeve kanë mbetur vetëm grupet A dhe B.
Aty në ndeshjen e fundit Franca dhe Suedia luftojnë për vendin e parë të Grupit A, ndërsa Zvicra dhe Portugalia për të parin e Grupit B.
Islanda bëhet shteti më i vogël që merr pjesë në Botëror
Me fitoren 2 me 0 ndaj Kosovës, Islanda siguroi kualifikimin në Botëror duke u bërë njëkohësisht shteti më i vogël që arrin një gjë të tillë.
Ekipi i Heimir Hallgrimssonit triumfoi në Grupin I duke lënë prapa kombëtare si Kroacia, Ukraina e Turqia.
Me vetëm rreth 335 mijë banorë, Islanda bëhet shteti më i vogël që arrin të futet në mesin e 32 kombëtareve në Botëror, shkruan Albinfo.
Para Islandës këtë rekord e mbante Trinidad & Tobago me 1.3 milionë banorë me pjesëmarrjen në Botërorin 2006. Pas tyre ishte Irlanda Veriore me 1.85 milionë banorë, Sllovenia me 2.08 milionë banorë, Xhamajka me 2.89 milionë banorë dhe Uellsi me 3.1 milionë banorë.
Të tjera nga Sporti
E-Diaspora
-
Elona Kamberi
Dekorohet nga ministri austriak, çmimin ia dedikon mikes së saj të ndjerë Elona Kamberi, çmimin e ndarë nga ministri austriak i bujqësisë ia ka dedikuar mikes së saj...
-
Dresden, Gjermani
Protestojnë kundër dëbimit në Kosovë të nënës me 8 fëmijë
-
Në Danimarkë vritet djali 16 vjeçar nga Tetova
-
Ditë ngushëllimi dhe komemoracioni për Dr. Vlora Mehmeti-Tërshanin
-
Shkolla e Diasporës në Kosovë: vendtakim i energjisë, pasionit dhe kreativitetit
Jeta në Zvicër
-
Politikani shqiptar më meritori që Yilmaz mori nënshtetësinë zvicerane Politikani shqiptar, Florim Kadriu ka ndihmuar shumë që turkja 25-vjeçare, Funda Yilmaz, mori nënshtetësinë zvicerane. Asaj...
-
Barometri zgjedhor
Politika zvicerane, e pandikuar nga zhvillimet në vendet fqinje
-
Të huajt, telashja numër një e zviceranëve
-
Zvicër
Numri më i vogël i azilkërkuesve, nga viti 2010
-
Aarau
9 vjet burg për dy hajdutët shqiptarë nga “Ara e kallamoqit”